งานเข้า'นิชคาร์กรุ๊ป' DSIบุกยึด'ลัมโบกีนี่-เฟอร์รารี'60คัน
คืบหน้า งานเข้า..บริษัทดัง "นิชคาร์กรุ๊ป" หลังจนท.ดีเอสไอบุกยึด "ลัมโบกีนี่-เฟอร์รารี" กว่า60คัน เพื่อตรวจสอบ คดีสำแดงเอกสารเท็จ-หลีกเลี่ยงภาษี
พ.ต.ท.กรวัชร์ ปานประภากร รองอธิบดีกรมสอบสวนคดีพิเศษ (ดีเอสไอ) พร้อมด้วย พ.ต.ท.ปกรณ์ สุชีวกุล ผบ.สำนักคดีการเงิน การธนาคาร ดีเอสไอ นำกำลังเจ้าหน้าที่ดีเอสไอ และหมายค้นศาลอาญาเลขที่ 156/2560 เพื่อขอเข้าค้นบริษัท นิช คาร์ กรุ๊ป จำกัด บริษัทนำเข้ารถหรู ซูเปอร์คาร์ ที่อยู่บริเวณริมถนนเลียบทางด่วนมอเตอร์เวย์ แขวงและเขตสวนหลวง กรุงเทพฯ หลังจากสืบทราบว่า บริษัทดังกล่าวมีการนำเข้ารถหรูจากต่างประเทศโดยการสำแดงเอกสารเท็จ เพื่อหลีกเลี่ยงภาษีหรือไม่
ที่เกิดเหตุเป็นอาคารสูง 4 ชั้น ลักษณะเป็นอาคารกระจก เปิดเป็นโชว์รูมขายรถหรูซุปเปอร์คาร์นำเข้าจากต่างประเทศ โดยแต่ละชั้นจะมีรถหรูยี่ห้อต่างๆจอดอยู่ อาทิ ลัมโบกีนี่ แมคลาเรน พากานี่ โคนิกเซ็กก์ โลตัส เฟอร์รารี และฮัมเมอร์
ทั้งนี้ ขณะเจ้าหน้าที่ดีเอสไอ เข้าตรวจค้นภายในบริษัทดังกล่าว ทางเจ้าหน้าที่ของโชว์รูมไม่อนุญาติให้ผู้สื่อข่าวเข้าไปสังเกตการณ์ภายใน และทางเจ้าหน้าที่ยังไม่ขอให้รายละเอียดในการเข้าตรวจค้นครั้งนี้
ด้านพ.ต.ท.กรวัชร์ เปิดเผยว่า ได้ขอศาลออกหมายค้น บริษัทนิช คาร์ เพื่อตรวจสอบและอายัดรถหรูของบริษัทดังกล่าวทั้งหมดไปตรวจสอบ เนื่องจากเชื่อว่านำเข้าหลีกเลี่ยงภาษี หลังจากนี้จะให้เจ้าของนำหลักฐานมาชี้แจงตามขั้นตอนกฏหมายอีกครั้ง
เบื้องต้น เจ้าหน้าที่ดีเอสไอได้อายัดรถหรูทั้งหมดในโชว์รูมประมาณ 60 คัน โดยเป็นรถลัมโบกีนี่ประมาณ 40 คัน นอกนั้นเป็นรถยี่ห้อโลตัส เฟอร์รารี และยี่ห้ออื่นๆอีก 20 คัน นอกจากนี้ทางเจ้าหน้าที่ยังได้เข้าตรวจค้นเพิ่มเติมภายในโชว์รูมย่านทองหล่อ และอีกหลายพื้นที่อีก 8 จุดในกรุงเทพฯ โดยทาง ดีเอสไอ จะมีการแถลงข่าวผลการตรวจค้นอีกครั้งที่ ดีเอสไอ. ในวันที่ 19 พ.ค.นี้
ผู้สื่อข่าวรายงานว่า บริษัท นิช คาร์ กรุ๊ป จำกัด เป็นบริษัทนำเข้ารถยนต์หรูยี่หลายยี่ห้อ อย่างเป็นทางการในประเทศไทย และเป็นผู้นำเข้ารถหรูรายใหญ่ระดับเอเชีย
งานเข้า บริษัทดัง นิชคาร์กรุ๊ป ดีเอสไอ ลัมโบกีนี่ เฟอร์รารี ตรวจสอบ คดีสำแดงเอกสารเท็จ หลีกเลี่ยงภาษี
ชาติสูญรายได้4,313ล้าน! ผลตรวจรถหรู3ล็อตรวม259คันเลี่ยงภาษี
บิ๊กDSIลงพื้นที่กาญจนบุรี ตรวจที่รัฐถูกนายทุนจีนรุก1,200ไร่
ชี้ตรวจสอบทุจริตศอ.บต.-พศ. ทำเป็นระบบมีขั้นตอน